નાના બાળકોને નાની-નાની સ્વાસ્થ્ય સમસ્યાઓ તો ચાલતી જ રહે છે. પરંતુ નાના બાળકોને જ્યારે કોઈ સમસ્યા થાય ત્યારે તેમની તકલીફ સમજવી બહુ જ મુશ્કેલ હોય છે કારણ કે નાના બાળકો બોલી ન શકે અથવા તો સરખી રીતે જણાવી ન શકે કે તેમને શું તકલીફ થઈ રહી છે તો તેનું નિદાન પણ મુશ્કેલ બને છે. એવામાં જો આડીઅવડી દવાઓ આપી દેવામાં આવે તો તેનાથી સ્વાસ્થ્યને નુકસાન થઈ શકે છે. જેથી નાના બાળકો માટે સૌથી શ્રેષ્ઠ અને કોઈ જ આડઅસર વિનાના ઉપાય જ અપનાવવા જોઈએ, જેના માટે આયુર્વેદની દેશી દવાઓ અને ઘરેલૂ નુસખા ઉત્તમ રહે છે. જેથી આજે અમે તમને નાના બાળકોની નાની-નાની સ્વાસ્થ્ય સમસ્યાઓ માટે કેટલાક ખાસ ઘરેલૂ અને ઝડપથી આરામ પહોંચાડે તેવા સરળ નુસખા બતાવીશું.